CELEX: 32021R1400
Language: hr
Date: 2021-08-24 00:00:00
Title: Provedbena uredba Komisije (EU) 2021/1400 оd 24. kolovoza 2021. o određivanju kamatnih stopa za izračun troškova financiranja interventnih mjera koje se sastoje od otkupa, skladištenja i prodaje za obračunsku godinu EFJP-a 2022.

25.8.2021   
               
               
                  HR
               
               
                  Službeni list Europske unije
               
               
                  L 301/6
               
            
         PROVEDBENA UREDBA KOMISIJE (EU) 2021/1400
         оd 24. kolovoza 2021.
         o određivanju kamatnih stopa za izračun troškova financiranja interventnih mjera koje se sastoje od otkupa, skladištenja i prodaje za obračunsku godinu EFJP-a 2022.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 20. stavke 1. i 4.,
         nakon savjetovanja s Odborom za poljoprivredne fondove,
         budući da:
         
                     (1)
                  
                  
                     Člankom 3. stavkom 1. točkom (a) Delegirane uredbe Komisije (EU) br. 906/2014 (2) predviđeno je da se rashodi povezani s troškovima financiranja koje su države članice imale zbog aktiviranja sredstava iz fonda radi otkupa proizvoda trebaju utvrditi u skladu s metodama iz Priloga I. toj uredbi.
                  
               
                     (2)
                  
                  
                     U dijelu I. točki 1. Priloga I. Delegiranoj uredbi (EU) br. 906/2014 predviđeno je da se predmetni troškovi financiranja izračunavaju na temelju jedinstvene kamatne stope za Uniju koju Komisija određuje početkom svake obračunske godine. Ta kamatna stopa odgovara prosjeku kamatnih stopa EURIBOR za tromjesečni i dvanaestomjesečni terminski tečaj zabilježenih tijekom šestomjesečnog referentnog razdoblja koje utvrđuje Komisija i koje prethodi obavijesti država članica koja je predviđena u dijelu I. točki 2. prvom odlomku tog priloga, s ponderiranjem od jedne trećine, odnosno dvije trećine.
                  
               
                     (3)
                  
                  
                     Radi određivanja kamatnih stopa koje se primjenjuju na odgovarajuću obračunsku godinu, dijelom I. točkom 2. prvim odlomkom Priloga I. Delegiranoj uredbi (EU) br. 906/2014 utvrđeno je da države članice obavješćuju Komisiju, na njezin zahtjev, o prosječnoj kamatnoj stopi koju su stvarno snosile tijekom referentnog razdoblja iz dijela I. točke 1. tog priloga najkasnije do roka navedenog u tom zahtjevu.
                  
               
                     (4)
                  
                  
                     Nadalje, u skladu s dijelom I. točkom 2. drugim odlomkom Priloga I. Delegiranoj uredbi (EU) br. 906/2014, u nedostatku obavijesti od strane države članice, u obliku i u roku iz prvog odlomka te točke, smatra se da kamatna stopa koju snosi država članica iznosi 0 %. Ako država članica prijavi da nije snosila nikakve troškove kamata jer tijekom referentnog razdoblja nije imala javno skladištene poljoprivredne proizvode, Komisija određuje tu kamatnu stopu u skladu s trećim stavkom te točke.
                  
               
                     (5)
                  
                  
                     Budući da tijekom šestomjesečnog referentnog razdoblja, od studenoga 2020. do travnja 2021., nije bilo javno skladištenih poljoprivrednih proizvoda, od država članica nije zatraženo da dostave obavijesti iz dijela I. točke 2. prvog odlomka Priloga I. Delegiranoj uredbi (EU) br. 906/2014. Stoga je Komisija referentnu kamatnu stopu odredila u skladu s trećim odlomkom te točke.
                  
               
                     (6)
                  
                  
                     U skladu s dijelom I. točkom 3. Priloga I. Delegiranoj uredbi (EU) br. 906/2014, kamatna stopa utvrđena na temelju dijela I. točke 2. tog priloga uspoređuje se s jedinstvenom kamatnom stopom utvrđenom na temelju dijela I. točke 1. tog priloga. Za svaku državu članicu mora se primijeniti niža od tih dviju kamatnih stopa. Međutim, negativne kamatne stope ne mogu se uzeti u obzir za potrebe nadoknade izdataka država članica.
                  
               
                     (7)
                  
                  
                     Kamatne stope koje će se primjenjivati za obračunsku godinu EFJP-a 2022. trebalo bi odrediti uzimajući u obzir te faktore,
                  
               DONIJELA JE OVU UREDBU:
         
            Članak 1.
            Za rashode povezane s troškovima financiranja koje su države članice imale zbog aktiviranja sredstava iz fonda radi otkupa proizvoda kojima se može teretiti obračunska godina 2022. Europskog fonda za jamstva u poljoprivredi (EFJP), kamatne stope predviđene u Prilogu I. Delegiranoj uredbi (EU) br. 906/2014 u skladu s člankom 3. stavkom 1. točkom (a) te uredbe utvrđuju se na stopu od 0 %.
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. listopada 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 549.
         
         
            (2)  Delegirana uredba Komisije (EU) br. 906/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu rashoda za javne intervencije (SL L 255, 28.8.2014., str. 1.).